open-index/open-wikipedia-markdown huggingface dataset:
Leo von Caprivi

**Georg Leo Graf von Caprivi de Caprera de Montecuccoli** (24. február 1831, Charlottenburg, Prusko – 6. február 1899, Skyren, Poľsko) bol nemecký štátnik, nástupca Otta von Bismarcka vo funkcii nemeckého kancelára. Túto funkciu zastával v období od 20. marca 1890 do 26. októbra 1894.

## Biografia
Narodil sa na zámku Charlottenburg v Berlíne v Prusku. Otec Julius Leopold von Caprivi (1797 – 1865) bol právnikom, neskôr sa stal sudcom pruského najvyššieho súdu a členom pruskej snemovne lordov. 

Jeho matka bola Emilie Köpke, dcéra Gustava Köpkeho riaditeľa gymnázia v Berlíne, ktoré navštevoval aj Capriviho predchodca Otto von Bismarck.

V roku 1849 vstúpil do pruskej armády. Slúžil v druhej Šlesvickej vojne v roku 1864, v Prusko-rakúskej vojne v roku 1866 a v Prusko-francúzskej vojne v rokoch 1870 – 1871. Dosiahol hodnosť podplukovníka. Za svoje zásluhy získal vojenské vyznamenanie Pour le Mérite.

Po Prusko-francúzskej vojne pôsobil na pruskom ministerstve vojny. V roku 1882 sa stal veliteľom 30. pešej divízie pri Metz. 

20. marca 1890 bol menovaný nemeckým kancelárom. Funkciu v úrade skončil 26. októbra 1894.

## Iné projekty

## Zdroj

Kategória:Kancelári Nemecka
Kategória:Nemeckí diplomati
Kategória:Nemeckí politici
Kategória:Držitelia Radu Pour le Mérite
Kategória:Rytieri Radu čiernej orlice
Kategória:Nositelia Radu holandského leva
Kategória:Rytieri Radu svätého Andreja
Kategória:Nositelia Radu železnej koruny
Felix Jenewein

**Felix Jenewein** (* 4. august 1857, Kutná Hora – † 2. január 1905, Brno) bol český maliar a ilustrátor.

Bol žiakom profesora Jana Sveertsa na pražskej akadémii. Po jeho smrti odišiel do Viedne, kde študoval na akadémii u J. M. Trenkwalda. Patril ku generácii Národného divadla. Po štúdiách pôsobil väčšinu svojho života v Prahe ako ilustrátor a neskôr vyučoval v Brne na Vysokom učení technickom, kde zomrel.

Vytvoril predovšetkým sugestívne historické diela, v ktorých nadväzuje na nazarénsku katolícku morálku. Vo svojej dobe sa nestretol s veľkým pochopením pre svoj temný realizmus, najmä vo svojej vlasti, o niečo lepší ohlas malo jeho dielo vo Viedni. Dnes je v Kutnej Hore zriadená jeho galéria (*Galerie Felixe Jeneweina*).

## Galéria

Image:Jemewein, Felix - Exulanti (1868).jpg|Exulanti (1868)
Image:Jemewein, Felix - J.A. Komensky selouci se svo vlasti (1885).jpg|*J. A. Komenský sa lúči s vlasťou*(1885) 


## Iné projekty

## Externé odkazy
* Osobnosti mesta Brna
* Galéria F.Jeneweina v Kutnej Hore 

Kategória:Českí maliari
Kategória:Českí ilustrátori
Kategória:Vyučujúci na Vysokom učení technickom v Brne
Kategória:Absolventi Akadémie výtvarných umení vo Viedni
Slash (žáner)

**Slash**  alebo tiež lomka () je subžáner fan fiction. Opisuje romantický alebo sexuálny vzťah medzi predstaviteľmi rovnakého pohlavia, väčšinou mužmi, ktorí sú prevzatí z už známeho diela a v primárnom zdroji majú vzťah bez výslovnej homosexuálnej orientácie. Popis takéhoto vzťahu medzi dvoma hrdinkami sa nazýva aj femslash.

Rovnako ako u všetkých fan fiction aj slash sa delí podľa žánrov, ratingov a fandomu. Obyčajne je rating udelený slashu aspoň PG-13 bez ohľadu na obsah. 

Prvé príbehy slashu sa stali populárne v kultúre fanúšikov Trekkie Star Trek (Kirk / Spock ). Slash v súčasnosti pokrýva širokú škálu filmov, kníh a televíznych seriálov. V niektorých fandomoch je slash jasne dominantnejší než v iných. Dôvodom je podtext, ktorý slúži ako inšpirácia pre fanúšikov. Slash hrá dôležitú úlohu napríklad v Star Trek: The Original Series (najpopulárnejšia dvojica Kirk / Spock), Star Trek: Voyager, Xena, Lord of the Rings (Pipin / Smieško, Frodo / Sam, ...) , Hercules, Highlander, M * A * S * H, Due South, Stargate - SG-1, Stargate Atlantis, House MD (najpopulárnejšie párovanie House / Wilson) a Harry Potter (najviac sú párovaní Harry / Draco, Harry / Snape, Remus / Sirius, ale počet fanúšikov je taký veľký, že všetky dvojice sú zastúpené často). 
[right|thumb|Kresba predstavuje [Harry Potter (postava)|Harryho Pottera a Severusa Snapea z *[[Harry Potter (knihy)|Harryho Pottera]]*]]

Slash je veľmi dôležitý aj vo fan fiction (otaku) japonských manga a anime, kde je rozdelený do rôznych žánrov šónen-ai a jaoi. V Japonsku sú veľmi populárne mangy s homosexuálnymi prvkami. Veľa máng / anime, ktoré na prvý pohľad žiadne homosexuálne prvky neobsahujú sú urobené tak, že ak fanúšikovia chcú, tak si môžu dobre interpretovať homosexuálny podtext.

Existuje niekoľko špeciálnych označení pre určité druhy slashu, ktoré sú v zozname fan fiction terminológie.
 
## Externé odkazy
* FanFiction.net – najväčšia multifandom medzinárodná stránka s fan fiction, je tu aj slash. 
* jvslash.narod.ru multifandom stránka venovaná slashu
* German Speaking Slashers United (GSSU)  – multifandom
* Fanfiction Paradies – de – multifandom, tiež slash
* FanCreations – archív so zameraním skôr na kvalitu ako na kvantitu, a slash
* Slashfiction  – nemecký fan fiction slash archív
* FanFiktion.de – multifandom v nemčine

Kategória:Literárne žánre
Kategória:Fikcia
Kategória:Manga a anime
Al-Bajdá

**Al-Bajdá** () je tretie najväčšie mesto v Líbyi a druhé najväčšie mesto vo východnej časti, s počtom obyvateľov 250 000 (2010).

## Dejiny
História mesta siaha až do dôb starovekého Grécka, kedy bola na území mesta grécka kolónia Balagrae. V roku 1950 bolo založené súčasné moderné mesto, ktoré sa malo stať novým hlavným mestom krajiny. Boli v ňom vybudované mnohé inštitúcie, no neskôr v roku 1969 (po revolúcii) z presídlenia centra Líbye vzišlo, čím význam mesta klesol.

## Galéria

Súbor:The Odeon Al Bayda.jpg|Ruiny gréckej kolónie Balagrae
Súbor:Al Oroba Street.jpg|Jedna z hlavných ulíc mesta
|Mešita Bilal bin Rabah
|Budova parlamentu


## Referencie

## Iné projekty

Kategória:Mestá v Líbyi
Side of a Bullet

„**Side of a Bullet**“ je siedmy a posledný singel kanadskej rockovej skupiny Nickelback z ich piateho štúdiového albumu *[[All The Right Reasons]]*. Singel bol vydaný jedine v Spojených štátoch vo formáte digital download. Text piesne napísal Chad Kroeger, ktorý je aj spoluskladateľ piesne.

## Skladba na koncertoch
Skladbu hrali na každom vystúpení na turné All The Right Reasons Tour, ktoré sa konalo na prelome rokov 2006 a 2007. Pred hraním skladby na koncertoch bol na veľkej obrazovke pustený krátky rozhovor s Dimebagom Darrellom a počas skladby sa prehrávalo z pásky jeho gitarové sólo. Spevák a gitarista Chad Kroeger priznal, že vždy keď spieval túto skladbu cítil, že Darrell je prítomný. Skladba bola nahraná a dostala sa na koncertné DVD *[[Live at Sturgis 2006]]*, ktoré bolo vydané dňa 2. decembra 2008.

## Zoznam skladieb

## Umiestnenie v rebríčkoch

## Zostava
;Nickelback
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie, sprievodný spev

;Štúdioví hudobníci
* Dimebag Darrell - sólová gitara (archívne sólo)

;Produkcia
* Nahraný: február - september 2005 v štúdiu Mountain View Studios v Abbotsforde, (Britská Kolumbia)
* Hudobný producent: Chad Kroeger, Joe Moi
* Realiyátor nahraní: Chad Kroeger, Joe Moi
* Mastering: Ted Jensen v Sterling Sound
* Mix: Mike Shipley v The Warehouse Studios vo Vancouveri
* Asistent zvukového inžiniera: Zach Blackstone
* Digitálna úprava: Joe Moi, Ryan Andersen  
* Koordinátor prác na albume: Kevin Zaruk

;Ostatní
* Manažér: Bryan Coleman 
* Aranžovanie: Chad Kroeger, Ryan Peake, Mike Kroeger, Daniel Adair, Dimebag Darrell
* Text piesne: Chad Kroeger
* Fotografie: Richard Beland 
* Fotografie v štúdiu: Kevin Estrada 
* Hudobné vydavateľstvo: Roadrunner Records
* Myšlienka obalu: Nickelback

## Referencie

## Externé odkazy
* Tekst utworu

Kategória:Single z 2007
Kategória:Single skupiny Nickelback
Kategória:Piesne z 2007
Kategória:Piesne skupiny Nickelback
Majstrovstvá sveta v ľadovom hokeji hráčov do 20 rokov 2011

**Majstrovstvá sveta v ľadovom hokeji hráčov do 20 rokov 2011** boli 35. majstrovstvá sveta v ľadovom hokeji hráčov do 20 rokov. Konali sa od 26. decembra 2010 do 5. januára 2011 v amerických mestách Buffalo a Lewiston.

## Dejiská

## Základné skupiny

**Poznámka:** &nbsp;Všetky začiatky zápasov sú uvedené v miestnom čase (GMT mínus 5 hodín).

### Skupina A

|}

### Skupina B

|}

## Skupina o udržanie
Zo základných skupín sa prenášajú výsledky:

|}

Posledné dva celky zostupujú do I. A divízie MS 2012. V Top divízii MS 2012 ich nahradia víťazi skupín MS I. divízie 2011 Lotyšsko a Dánsko.

**Poznámka:** &nbsp;Všetky začiatky zápasov sú uvedené v miestnom čase (GMT mínus 5 hodín).

## Play-off

**Poznámka:** &nbsp;Všetky začiatky zápasov sú uvedené v miestnom čase (GMT mínus 5 hodín).

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## Nižšie divízie
### I. divízia
#### Skupina A
Turnaj skupiny A v rámci I. divízie MS 2011 sa hral v Bobrujsku v Bielorusku od 13. do 19. decembra 2010.

|

|}

Poznámka:V budúcej sezóne Bielorusko a Veľká Británia budú hrať v I. A divízii; Taliansko a Japonsko budú hrať v I. B divízii.

#### Skupina B
Turnaj skupiny B v rámci I. divízie MS 2011 sa hral v Blede v Slovinsku od 12. do 18. decembra 2010.

|

|}

Poznámka:V budúcej sezóne Slovinsko a Rakúsko budú hrať v I. A divízii; Kazachstan a Chorvátsko budú hrať v I. B divízii.

### II. divízia
#### Skupina A
Turnaj skupiny A v rámci II. divízie MS 2011 sa hral v Tallinne v Estónsku od 13. do 19. decembra 2010.

|

|}

Poznámka:V budúcej sezóne Holandsko a Španielsko budú hrať v II. A divízii; Belgicko a Estónsko budú hrať v II. B divízii.

#### Skupina B
Turnaj skupiny B v rámci II. divízie MS 2011 sa hral v Miercurea Ciucu v Rumunsku od 13. do 19. decembra 2010.

|

|}

Poznámka:V budúcej sezóne Maďarsko a Kórejská republika budú hrať v II. A divízii; Rumunsko a Austrália budú hrať v II. B divízii.

### III. divízia
Turnaj III. divízie MS 2011 sa hral v Mexiku, hlavnom meste Mexika, od 9. do 18. januára 2011.

|

|}

## Referencie

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2011
Kategória:Ľadový hokej v 2011
Kategória:Športové podujatia v Buffale
Kategória:2011 v USA
Kategória:2010 v USA
Ignác Raab

náhľad|Svätý Jakub Väčší – ukážka diela
**Ignác Viktorin Raab** (* 5. september 1715, Nechanice u Nového Bydžova – † 2. február 1787, Velehrad), tiež **Ignatius Victorín Raab**, bol český jezuita a jeden z najvýznamnejších českých maliarov 18. storočia.

## Dielo
V jeho diele možno vysledovať vplyv talianskych a českých majstrov, okrem iných aj Petra Brandla, ktorého žiak Jan Major ho v maliarskom umení vyučoval. Zaradiť ho možno skôr k rokoku, ale určité pozostatky baroka sú stále viditeľné. Je autorom celého radu obrazov a fresiek hlavne v kostoloch, kláštoroch a ďalších cirkevných stavbách. Obzvlášť cenené sú jeho oltárne obrazy, ktoré možno nájsť napr. v Prahe v kostole sv. Ignáca, kostole sv. Mikuláša atď. Tvoril tiež pre kostoly v Opave, pre farský kostol vo Fulneku, pre piaristický kostol v Bílej Vodě a mnohé ďalšie. Svoje diela väčšinou nepodpisoval, pretože za ich pravého autora považoval Boha, ktorý bol pôvodcom jeho nadania. Ďalšie dva jeho obrazy sv. Otýlie a sv. Tekly sa nachádzajú na postranných oltároch kostola svätého Prokopa v Letinách. 

## Literatúra
* 

## Externé odkazy
* Podrobný životopis na jesuit.cz 

Kategória:Českí maliari
Kategória:Barokoví maliari
Kategória:Jezuiti
Kategória:Narodenia v 1715
Kategória:Úmrtia v 1787
Vuze

**Vuze** (predtým **Azureus**) je aplikácia umožňujúca sťahovanie a zdieľanie súborov v P2P sieti BitTorrent. Zahrňuje podporu anonymných komunikačných protokolov I2P a Tor. Azureus je naprogramovaný v Jave a vďaka tomu je nezávislý od konkrétneho operačného systému (multiplatformový softvér). Možno ho teda prevádzkovať v operačných systémoch GNU/Linux, OS X, Microsoft Windows alebo Solaris. Azureus je tzv. Open-source softvér licencovaný pod „slobodnou licenciou“ GPL a jeho zdrojové kódy sú k dispozície voľne na stiahnutie.

## História verzii

## Zdroj a referencie
* 
* 


## Externé odkazy
* Informácie o aplikácii

Kategória:BitTorrent
Kategória:Projekty SourceForge
Total Commander

**Total Commander** je komerčný správca súborov pre operačný systém Microsoft Windows, Pocket PC, Windows CE a Smartphone. Dá sa však emulovať na Linuxe pomocou Wine.

## Externé odkazy
* www.totalcommander.sk - Slovenská webová stránka
* www.ghisler.com - Anglická oficiálna webová stránka

Kategória:Súborové manažéry
Kategória:FTP klienty
Kategória:Softvér pre Windows
Curb (skladba)

„**Curb**“ je skladba kanadskej rockovej skupiny Nickelback pôvodne z ich debutového albumu *[[Curb]]* vydaného v roku 1996. Autorom textu piesne je Chad Kroeger. V skladbe na bicie hrá hosťujúci bubeník Boyd Grealy a na violončele Ariel Watson.

## Skladba na koncertoch
Skladba debutovala na koncertoch v roku 1996, kedy skupina hrávala v kanadských kluboch a baroch. Širšiemu publiku bola skladba prezentovaná v roku 1997 počas turné Curb Tour. Skladba bola tiež súčasťou setlistu počas koncertov propagujúcich album *[[The State]]* počas rokov 1999 a 2000. Odvtedy skladba nebola hraná naživo. Počas turné All The Right Reasons Tour na prelome rokov 2006 a 2007 sa skladba stala súčasťou Curb Medley spoločne so skladbami „Where?“, „Sea Groove“.

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Brandon Kroeger – bicie

**Štúdioví hudobníci**
* Ariel Watson – violončelo – skladba (4)
* Boyd Grealy – bicie – skladba (4)

**Produkcia**
* Nahraný: Január – Február 1996 v štúdiu Trutle Records Studios vo Vancouveri
* Hudobný producent: Chad Kroeger, Larry Anschell a Jeff Bond (skladby (5), (8), (10), (11))
* Mix: Larry Anschell v Turtle Recording Studios (Február 1996)
* Mastering: Larry Anschell v Turtle Recording Studios
* Zvukový inžinier: Larry Anschell v Turtle Recording Studios
* Fotografie: Mr. Scott
* Legal Representation: Jonathan Simkin 
* Aranžovanie: Chad Kroeger, Mike Kroeger, Ryan Peake, Brandon Kroeger
* Text piesne: Chad Kroeger
* Manažment: Amar Management
* Manažér: Clyde Hill
* Hudobné vydavateľstvo: Vydaný nezávisle

**Reedícia** (25. jún 2002):

* Hudobný producent: Chad Kroeger, Larry Anschell
* Mastering: George Marino v Sterling Sound
* Fotografia obalu: Daniel Moss
* Fotografia vnútri albumu: Mr. Scott 
* Manažment: Bryan Coleman 
* Mix: Larry Anschell v Turtle Recording Studios
* Hudobné vydavateľstvo: Roadrunner Records

## Externé odkazy
* Text piesne

Kategória:Piesne z 1996
Kategória:Piesne skupiny Nickelback
Vírivý bubon

right|thumb|14-palcový vírivý bubon na statíve
**Vírivý bubon** alebo tiež **malý bubon** (ang. *snare drum*) je bicí nástroj, ktorý spoločne s basovým bubnom tvorí základ bicej súpravy. Štandardné bubny majú obvykle priemer 14 palcov a hĺbku 5,5 palca. Existujú aj snare hlbšie (6-8 palcov) a snare piccolo (s hĺbkou 3-4 palce) produkujúci oveľa vyšší zvuk pri úderoch ako hlbšie snare.

## Iné projekty

Kategória:Bicie nástroje
Adidas Jabulani

náhľad|Lopta Adidas Jabulani
**Adidas Jabulani** je oficiálny model lopty navrhnutý firmou Adidas, ktorou sa hrali zápasy majstrovstiev sveta vo futbale v roku 2010 v Juhoafrickej republike.

Lopta sa skladá z ôsmich trojrozmerne profilovaných panelov zafarbených do jedenástich farieb symbolizujúcich jedenásť hráčov v tíme a počet požívaných jazykov v Južnej Afrike a textúrovaný povrch určený k zlepšeniu aerodynamiky. Podľa firmy Adidas je lopta Jabulani dokonale okrúhla a najpresnejšia lopta v histórii futbalu. Okrem toho faktory ako barometrický tlak, nadmorská výška majú priamy vplyv na rýchlosť lopty.

## Kritika
Podľa brankára brazílskej reprezentácie Julia Cesara, ktorý sa zúčastnil majstrovstiev sveta v Južnej Afrike sú lopty Jabulani na veľmi nízkej úrovni. Ako sám povedal: *„sú ako keby boli zo supermarketu“*. Jeho slová potvrdil aj tréner brazílskej reprezentácie Wendell Ramalho, ktorý povedal, že nové lopty sú „nepredvídateľné“, a to najmä pri kopoch z veľkej vzdialenosti.

## NASA štúdie
NASA zverejnila výsledky štúdií po analýze aerodynamiky lopty Jabulani a prišla k záveru, že pri rýchlostiach nad /h je nepredvídateľná, čo spôsobuje problémy rôznym brankárom.

## Technické parametre

## Referencie

* 
* 

## Iné projekty

## Externé odkazy
* University of Nottingham video o aerodynamike lopty

Kategória:Majstrovstvá sveta vo futbale 2010
Kategória:Športové náčinie
Kategória:Futbal
Viet Minh

**Viet Minh** (plným názvom **Việt Nam Ðộc Lập Ðồng Minh Hội**) bolo oslobodenecké ľavicové hnutie na území Vietnamu vedené Ho Či Minom. Jeho cieľom bola nezávislosť vietnamského územia od Francúzska a Japonska a vytvorenie ľavicovej vlády.

## Druhá svetová vojna
Roku 1941 sa drobné vietnamské odbojové organizácie spojili a vytvorili Viet Minh. Do tej doby bojovali proti kolonializmu, hlavne francúzskemu, samostatne. Koncom vojny dosadili Francúzi na vietnamský trón cisára Bao Daia, ktorý prakticky plnil francúzske nároky. Krátko po jeho dosadení bol obeťou prevratu organizovaného práve Viet Minhom.

## Indočínska vojna

Viet Minh pod velením Ho Či Mina stál vo vojne proti francúzskej koalícii. Po víťazstve vo vojne dosiahol Vietnam nezávislosť. Bol však rozdelený na komunistický sever (VDR) a demokratický juh. Na severe sa Viet minh transformoval na vládu VDR (Ho Či Min) a na juhu na  *[[Národný front oslobodenia Južného Vietnamu|Việt Cộng]]* (Nguyễn Hữu Thọ), partizánsku organizáciu, ktorá sa snažila o zjednotenie krajiny pod komunistickou vládou. Nevyberala si zrejmé prostriedky boja, to však americká armáda tiež nie.

## Zdroj

Kategória:Dejiny Vietnamu
Kategória:Komunistické strany
Kategória:Partizánske organizácie
Tonkin

[náhľad|Mapa Tonkinu z [Meyers Konversations-Lexikon (1885 – 1890)]]
**Tonkin** () je názov severnej časti Vietnamu, susediacej na severe s čínskymi provinciami Jün-nan a Kuang-si a na západe s Laosom. Na východe je Tonkin obmývaný vodami Tonkinského zálivu. Tepnou Tonkinu je Červená rieka.

V Tonkinu (v tzv. Tonkinských Alpách) sa nachádza aj najvyššia hora Vietnamu Fan Si Pan.

Tonkin je miestne známy tiež pod názvom *Bắc Kỳ* („Severný región“). Názov Tonkin pochádza zo starého názvu dnešného Hanoja *Đông Kinh* („Východné hlavné mesto“).

Tonkin bol tiež jedným zo správnych území Francúzskej Indočíny, v rámci ktorej bolo územie dnešného Vietnamu rozdelené na Tonkin (severná časť), Annam (stredná časť) a Kočinčínu (južná časť).

## Vymedzenie
Tonkin zahŕňa celé územia týchto moderných vietnamských provincií:

* Bắc Giang
* Bắc Kạn
* Cao Bang
* Ha Giang
* Lang Son
* Lao Cai
* Phu Tho
* Quang Ninh
* Thai Nguyen
* Tuyen Quang
* Yen Bai

* Điện Biên
* Lai Châu
* Sơn La
* Hòa Bình
* Bac Ninh
* Hà Nam
* Hải Dương
* Hưng Yên
* Nam Định
* Ninh Bình
* Thái Bình
* Vĩnh Phúc

## Pozri aj
* Tonkinská rezolúcia
* Tonkinský incident

## Zdroj

Kategória:Geografia Vietnamu
Kategória:Francúzske kolónie
Kategória:Dejiny Vietnamu
Historický román

**Historický román** je román, ktorého dej je zasadený do vzdialenej minulosti, predovšetkým do významných období historických zmien. 
Má dobrodružný dej.Je písaný obvyklým jazykom, niekedy sú ale niektoré časti textu (takmer vždy mená, niekedy dialógy a podobné časti) k dokresleniu deja písané archaickejším jazykom. Opisy sa (nie vždy úspešne) snažia o historicky presné a výstižné vykreslenie danej doby.

## Varianty
Žáner historického románu sa delí na tri skupiny, niekedy je ťažšie ich rozlíšiť:
* **mimetický** - hlavný dôraz kladie na vykresľovanie a zaujímavosť prostredia (napr. Walter Scott, Alois Jirásek)
* **projekčný** - cez historické prostredie sa zaoberá nadčasovými témami, platným aj v autorovej dobe (napr. dielo Mika Waltariho Egypťan Sinuhet, ktoré bolo písané na základe autorových vlastných skúseností)
* **atraktivizačný** - historické prostredie má dodať románu zaujímavosť (Alexandre Dumas starší)

## História
Historický román vznikol v romantizme ako súčasť romantického obdivu k histórii, prvým historickým románom bol *[[Waverley|Waverley alebo Pred šesťdesiatimi rokmi]]* od Waltera Scotta (1814), v romantickej literatúre našiel široký ohlas (Victor Hugo, Alexandre Dumas starší). Romantický historický román spadal predovšetkým do mimetického či atraktivizačného typu. Historický román mal tiež veľký ohlas v realizme, pozvoľna sa jeho typ menil na projekčný. Historický román sa často vyskytuje aj v súčasnej literatúre, je ním taktiež výrazne ovplyvnený žáner fantasy.

## Literatúra
* BÍLIK, René: *Historický žáner v slovenskej próze.* Bratislava : Kalligram - Ústav slovenskej literatúry SAV, 2008, 248 s. ISBN 978-80-8101-137-5

## Zdroj
* 

Kategória:Literárne pojmy
Kategória:Literárne žánre
Kategória:Romány
Bon Jovi (rozlišovacia stránka)

**Bon Jovi** môže byť:

* hard rocková skupina, pozri Bon Jovi
* album tejto skupiny, pozri Bon Jovi (album)
* spevák tejto skupiny, pozri Jon Bon Jovi
Echestratos

**Echestratos** () bol kráľ Sparty (pravdepodobne mýtickým) približne na začiatku deviateho storočia pred Kr. (možno 900 – 870 pred Kr.). Pochádzal z kráľovského rodu Agiovcov.

Echestratos vládol pravdepodobne na začiatku deviateho storočia pred Kr. Záznamy antických historikov Echestrata uvádzajú ako tretieho kráľa Sparty v kráľovskej línii Agiovcov. Informácii o jeho vláde máme od nich však viac ako málo.

Historik Herodotos píše, že bol synom kráľa Agida I., od ktorého sa odvodzuje názov kráľovského rodu Agiovcov. Ďalej zaznamenal, že jeho bratom bol legendárny zákonodarca Lykurgos (čo sa týka Lykurga, poznáme viac verzií o jeho rodinnom pôvode). Echestratovým nástupcom sa stal jeho syn Leóbótes. Podľa Pausania za panovania Echestrata Sparťania vybojovali po prvýkrát od Argu Kynúriu, územie na hraniciach medzi Argolom a Lakóniou. Argejčania sa ale tohto územia nevzdali a boje o toto územie zvádzali so Spartou sporadicky až do polovice šiesteho storočia pred Kr., kedy dominanciu Argu na Peloponéze zatienila Sparta víťazstvom v tzv. bitke 300 bojovníkov (v roku 545 pred Kr.) a následne o rok ďalším víťazstvom pri účasti približne rovnako početných vojsk.

Väčšina súčasných historikov existenciu kráľa Echestrata spochybňuje a zaraďuje ho medzi mýtických kráľov. Jednoznačne to ale potvrdiť nemôžeme, zostane to asi tajomstvom dejín.
## Zdroje
* Herodotos, *História*, I,65; VII, 204.
* Pausanias, *Periégésis tés Hellados*,  3, 2, 2 – 3; 4,4,2.

Kategória:Vládcovia Sparty
Albatros sťahovavý

**Albatros sťahovavý** (*Diomedea exulans*) je vták z čeľade albatrosovité (*Diomedaedae*). Je morským vtákom s najväčším rozpätím krídel. Jeho výška je 1,1 metra. Rozpätie krídel je 3 metre a viac. Ich hmotnosť je 18,5 kilogramov. Farba tela albatrosa je biela s čiernymi krídlami, ružovým zobákom a s ružovými nohami.

## Telo
Zobák je rovný, ale na konci má háčik. Hlava je malá a je zakončená opereným chvostom. Krídla sú dlhé rovné, iba na konci sa krížia. Má tenké nohy bez akéhokoľvek operenia, tri prsty s malými pazúrikmi a blanami. Má maličkú lebku s veľkým zobákom. Má dlhú chrbticu zakončenú malým chvostíkom prejdenú cez bedrovú kosť. Má päť kostí v tvare oblúka zakončené akoby kosteným hákom. Má stehennú kosť a píšťalu rozdelenú na dve časti: píšťala kolenová a píšťala pätová. Má tri ostré prsty a ostroh.

## Potrava
Albatros sťahovavý požiera hlavne chobotnice, kôrovce a menšie druhy rýb, vyhľadáva aj uhynuté morské živočíchy plávajúce na hladine.

## Rozmnožovanie
thumb|'' Diomedea exulans ''
Rozmnožovanie môže trvať aj 5 – 6 rokov, kvôli vzájomnému spoznaniu. Začína sa to tak, že vydávajú zvuky klepotaním svojich zobákov a tancovaním. Potom sa prilepia jeden na druhého a pária sa. Samica kladie jedno vajíčko. Keď má mláďa 9 mesiacov, opustia ho rodičia. Keď už vyrastie na takmer dospelca, roztiahne krídla a prvýkrát skúša lietať. 
thumb

## Všeobecné informácie
Rozpätie krídel albatrosa sťahovavého môže dosiahnuť až 3,6 metra. Albatrosy obývajú otvorené more. Prúdenie vzduchu využívajú na plachtenie. Bez jediného mávnutia krídel nasledujú albatrosy v neustálom stúpavom a klesavom lete lode na šírom mori. Len pri úplnom bezvetrí alebo pri love rýb sa spúšťajú na vodu. Aby sa mohli vzniesť, potrebujú prúdenie vzduchu aj na súši, aj na mori. Ak im prúdenie nestačí, pomáhajú si behom. Niekoľko rokov neúnavne putujú, kým sa usadia na jednom z početných ostrovov kvôli mláďatám.

## Iné projekty

Kategória:Albatrosovité
Weiner

**Weiner** môže byť:

* miesto:
** mesto v americkom Arkansase, pozri Weiner (Arkansas)

* meno:
** Glenn Weiner
** Imro Weiner-Kráľ
Slimák záhradný

**Slimák záhradný** (staršie **slimák obyčajný**; zastarano *slimák obecný, hlemýžď záhradný*, lat. *Helix pomatia*) je druh suchozemského mäkkýša z čeľade slimákovité. Má žltohnedú schránku s tmavými pásikmi. Dožíva sa až šiestich rokov, vyskytuje sa v lesoch a na lúkach, ale často aj v záhradách. Zimuje ukrytý v pôde.

## Vzhľad
Slimák záhradný má guľovitú pravotočivú ulitu z uhličitanu vápenatého širokú  32 - 50 mm a vysokú 30 - 50 mm. Telo je dlhé asi 10 cm. Základná stavba tela je rovnaká ako u ostatných stopkookých mäkkýšov. Hlava nesie dva páry tykadiel, z ktorých dve dlhšie majú oči a dve kratšie obsahujú čuchové orgány a hmatové orgány. Ústny otvor obsahuje radulu, čo je pilníková doštička. Svalnatá noha vylučuje hlien, ktorý slúži na pohyb. Vnútorné orgány sú uložené v ulite. Za 1 hodinu prejde 5 metrov.

## Referencie

## Iné projekty

## Externý odkaz
* Slimák záhradný (slimák obecný, Helix pomatia)

Kategória:Slimákovité
Kategória:Najmenej ohrozené druhy
Czech Hockey Games

**Czech Hockey Games** je hokejový turnaj, od roku 1997 súčasť Euro Hockey Tour. Prvýkrát sa odohral v roku 1994, od roku 2009 sa hrá v Karlových Varoch (KV Arena).

## Historická tabuľka

## Zdroje


Kategória:Turnaje v ľadovom hokeji

'''
Exploatácia

**Exploatácia** môže byť:
* všeobecne:
**ťažba (na ďalšie zužitkovanie), dobývanie (na ďalšie zužitkovanie)
**hospodárske zužitkovanie; využívanie (využitie) prostredníctvom ťažby
**využívanie (využitie), používanie, zužitkovanie
**vykorisťovanie
* špecificky (skrátene) napr.:
**exploatácia ložiska (ťažba nerastných surovín z ložiska a ich následná ďalšia úprava na produkty či medziprodukty)
**exploatácia krajiny (ťažba, dobývanie alebo využívanie prírodných zdrojov)
**exploatácia lesa (druh nadmernej ťažby v lese)
**exploatácia filmu (hospodárske využívanie a šírenie filmu)
**exploatácia techniky
Croissant

náhľad|Croissant
náhľad|Croissant so šunkou a syrom

**Croissant** (iné názvy pozri nižšie) je druh pečiva z kysnutého vrstvového cesta. Má tvar rožku.

## Názvy a výslovnosť
Slovenské názvy sú **croissant**, **croisant**, **kroasant**.

Slovenská výslovnosť tvaru crois(s)ant je [kruasant], [kruasan] [kroasant], [kroasan] alebo [kroasán].

Francúzsky, a teda pôvodný, názov je *croissant*. Jeho francúzska výslovnosť je [kruasɑ̃], t. j. v IPA: [kʀwasɑ̃]. Znak ɑ̃ znamená nosové a. Francúzske slovo croissant znamená: rožok, polmesiac.

## Charakteristika
Na pláty cesta sa kladie zmäknuté maslo, spoločne sa vyvalkajú. Tomuto procesu spracovania cesta, vďaka ktorému má upečený výrobok vločkovitú a nadýchanú štruktúru podobnú pečivu z cesta lístkového, sa hovorí laminovanie. Je v tvare rožku, tradične bez plnky.

Croissant môže byť plnený rôznymi plnkami (napr. čokoládou alebo džemom). Aj keď sa croissant vyrába na sladko, sú známe aj slané varianty (napr. croissant zo zapečeným syrom, šunkou).

## Pôvod
Prvý oficiálny recept na croissant je z roku 1839 a spája sa s menom August Zang, ktorý bol majiteľom viedenskej pekárne pri rue de Richelieu v Paríži. Existuje však aj niekoľko iných legiend o croissantoch. Podľa niektorých zdrojov bol vynájdený croissant krátko po obliehaní Viedne v roku 1686. Poľský špión a diplomat Franciszek Kulczycki, majiteľ kaviarne Zur blauben Flasche vraj presvedčil majiteľa neďalekej pekárne, Petra Wendela, aby začal vyrábať torty v tvare polmesiaca na počesť víťazstva nad tureckými vojskami.

## Referencie

## Iné projekty

## Pozri aj
* Rožok
* Brioška

Kategória:Francúzska kuchyňa
Kategória:Chlieb a pečivo
Herbert Akroyd Stuart

**Herbert Akroyd Stuart** (* 28. január 1864, Halifax - † 19. február 1927 Halifax) bol britský inžinier a vynálezca.

V roku 1890 si dal patentovať vynález štvortaktného žiarového motora, predchodcu dnešného vznetového motora, ktorého produkcia začala v roku 1891 firmou Richard Hornsby & Sons v Anglicku.

## Externé odkazy
* Stručný životopis 
* US Patent 439702 Americký patent na motor z roku 1890.

Kategória:Britské osobnosti
Kategória:Škótski vynálezcovia
Kategória:Narodenia v 1864
Kategória:Úmrtia v 1927
Josef Mašín

**Josef Mašín** (* 26. august 1896 Lošany, Kolín – † 30. jún 1942 Praha, Protektorát Čechy a Morava) bol dôstojník prvorepublikovej Česko-slovenskej armády a v poslednom období života člen protinacistickej odbojovej organizácie Traja králi.

## Život
### Česko-slovenské légie
28. apríla 1915 bol Mašín odvedený a zaradený k c.k. pešiemu pluku 36, s ktorým odišiel na ruský front. Tu sa 9. mája 1915 pri Sinkove dostal do ruského zajatia a 3. januára 1916 sa prihlásil do česko-slovenských légií. V rokoch 1916 až 1921 potom bojoval v Československých légiách v 1. čs. streleckom pluku. V bojoch bol niekoľkokrát ranený a vyznamenaný. Bojoval pri Zborove, Bachmači a na transsibírskej magistrále.

### Prvá československá republika
Po návrate do Československa sa stal štábnym kapitánom pechoty Československej armády. Roku 1929 sa oženil so Zdenou Novákovou. S tou mal 3 deti: Ctirada narodeného 1930, Josefa narodeného 1932 a Zdenku narodenú roku 1933.

Do roku 1939  slúžil v 1. delostreleckom pluku vo funkcii zástupcu veliteľa pluku.

14. marca 1939 bol suspendovaný a obžalovaný zo vzbury, keď sa odmietol podriadiť rozkazu neklásť odpor okupantom. Po obsadení Československa nacistickým Nemeckom sa pokúšal o sabotáže, najprv samostatne, neskôr v rámci odbojovej organizácie Obrana národa. Spoločne s pplk. Josefom Balabánom a škpt. Václavom Morávkom vytvoril spravodajskú skupinu Traja králi. Pomocou veľkej siete spolupracovníkov členovia skupiny zbierali významné spravodajské informácie, ktoré potom odovzdávali vysielačkou československej exilovej vláde do Londýna. Okrem toho zhromažďovali zbrane a vykonávali sabotáže – ničenie telefónnych liniek, mostov, železničných tratí a skladov. Ľudia napojení na skupinu a s použitím Mašínových plánov vyrobili 2 000 bômb zamaskovaných ako brikety. Časť z nich použili na sabotáže priamo v Nemecku. Časť viackrát prepašovali priamo do kotolne sídla gestapa v Prahe. Traja králi sa neúspešne pokúsili aj o atentát na Himmlera.

### Zatknutie

Pri pokuse o nadviazanie spojenia s Londýnskymi rádiostanicami spolu s Václavom Morávkom a Františkom Peltánom, boli 13. mája 1941 zastihnutí v jeho pražskom byte gestapom. Mašín začal na prekvapených Nemcov vo dverách strieľať a umožnil tak svojim dvom priateľom ujsť. Pri následnej prestrelke bol ranený a pokúsil sa o samovraždu.

Po zatknutí bol vypočúvaný a mučený, napriek tomu bol jediný zo zatknutých, ktorý sa s gestapákmi bil. Pri vypočúvaní sa nezľakol ani známeho surovca z radov SS, keď ho počas bitky pri vypočúvaní zrazil k zemi. Gestapáci preto k nemu chodili minimálne v dvojici. Vo väzení sa neúspešne pokúsil o samovraždu. Po atentáte na Heydricha bol 30. júna 1942 odsúdený stanným súdom na trest smrti a popravený v kobyliskej strelnici v Prahe.

### Po oslobodení
Po vojne bol Josef Mašín povýšený in memoriam do hodnosti brigádneho generála a v máji 2005 in memoriam do hodnosti generálmajora.

## Referencie


Kategória:České osobnosti druhej svetovej vojny
Kategória:Osobnosti česko-slovenského protifašistického odboja
Kategória:Obete mučenia
Kategória:Príslušníci česko-slovenských légií
Kategória:Popravení zastrelením
Nekódujúca DNA

**Nekódujúca DNA** je označenie pre takú deoxyribonukleovú kyselinu (DNA), ktorá nie je prepisovaná do proteínov. U eukaryotických organizmov tvorí prevažnú časť celého genómu, u človeka je to napríklad až 98,5 %. Časť nekódujúcej DNA má napriek tomu dôležitú funkciu pri expresii génov a životných pochodoch bunky, funkcie niektorých úsekov nekódujúcej DNA doteraz nie sú známe.

Medzi nekódujúcu DNA možno zaradiť napríklad konce eukaryotických chromozómov – teloméry, sekvencie vo vnútri génu – intróny, sekvencie pred a za génom – promótory a terminátory, neprepisovateľné gény – pseudogény a ďalšie. Niektoré proteíny nekódujúce sekvencie sú matricou pre funkčnú RNA, preto sú tiež niekedy označované ako gény v širšom zmysle.

## Pozri aj

* kódujúca DNA

Kategória:DNA
Ropucha bradavičnatá

**Ropucha bradavičnatá** alebo staršie **ropucha obyčajná** (*Bufo bufo*) je druh z čeľade ropuchovité. Rozšírená je v Eurázii a severozápadnej Afrike.

## Opis
Má zavalité telo s bradavičnatou kožou. Za očami má zoskupené jedové (paroktické) žľazy. Podkĺbové hrbolčeky na spodku prstov sú zväčša párové. Samice dorastajú do veľkosti  až  na juhu, samček do . Na prvých troch prstoch predných nôh majú samce v období rozmnožovania zrohovatené mozoľovité výrastky.   

## Výskyt a stav na Slovensku
Všade je hojná, ojedinele sa vyskytuje až do  nad pásmom kosodreviny. Žije v lesoch, na poliach, lúkach a v záhradách. Ekosozologický status v roku 2001 *LC* - menej ohrozený.

## Spôsob života
Aktívna je v noci, v čase párenia a za dažďa aj cez deň. Od októbra do marca zimuje mimo vody v dierach, často po hlodavcoch. Rozmnožovanie trvá pomerne krátko, začína v marci a v apríli. Samec oblapí samicu ešte mimo vody. Vajíčka kladie v podobe 5   dlhých dvojradých šnúr medzi vodné rastliny. Dospelá ropucha počas krátkeho obdobia párenia sa vo vode neprijíma potravu, hneď po nakladení vajíčok a ich oplodnení sa vracia na súš. Larvy sú malé, len . Po dvoch-troch mesiacoch dosahujú 20   a v tom období začína obdobie metamorfózy. 
Ich potravou sú mravce, pavúky, mnohonôžky, slimáky a dážďovky. Je veľmi užitočná, ničí veľké množstvo hmyzu a slimákov.

## Ochrana
Je zákonom chránená, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh je zaradený do Bernského dohovoru (Príloha III)..

## Galéria

Bufo bufo (Marek Szczepanek).jpg
Bufo bufo 02(js), Biebrza National Park (Poland).jpg|Ropucha bradavičnatá, samec a samica, plávajúci 
Apo arrunta (Bufo bufo).jpg|Ropucha bradavičnatá (samec a samica)
Frogspawn closeup.jpg
Fossilised frog.jpg
Haswell's Frog - Paracrinia haswelli tadpole.jpg


## Referencie

## Iné projekty

Kategória:Ropuchovité
Kategória:Najmenej ohrozené druhy
Kategória:Zákonom chránené živočíchy na Slovensku
Altirhinus

**Altirhinus** bol rod bylinožravého vtákopyskatého dinosaura, žijúceho v období spodnej kriedy (asi pred 120 až 100 miliónmi rokov) na území dnešného Mongolska. Typový a jediný druh **Altirhinus kurzanovi**, opísal paleontológ David B. Norman v roku 1988.

## Opis
náhľad|vľavo|Veľkostné porovnanie druhu ''A. kurzanovi'' s človekom
Altirhinus bol mohutný iguanodont, blízky príbuzný Iguanodona. Dorastal do dĺžky 6 metrov a vážil asi 1 tonu. Vyznačuje sa nízkou podlhovastou hlavou, končenou pomerne širokým zobákom. Prednú časť čeľusti mal bezzubú, zatiaľ čo zadnú tvorilo niekoľko radov vrúbkovaných zubov, slúžiacich na rozomletie rastlinného matierálu. Predné končatiny mal kratšie a oveľa slabšie než zadné, čo naznačuje, že sa pohyboval zväčša po štyroch. Nie je však vylúčené, že sa dokázal vztýčiť na zadné, keď unikal pred nebezpečenstvom alebo ak chcel dosiahnuť na vyššie rastúcu vegetáciu. Tento živočích tiež disponoval nosovou klenbou, ktorá mu pravdepodobne slúžila na vydávanie hlasitých zvukov, ktorými komunikoval s ostatnými členmi čriedy.

## Referencie
* 

Kategória:Dinosaury z Ázie
Kategória:Kriedové dinosaury
Kategória:Iguanodontia
Pivnica

**Pivnica** je priestor, ktorého podlaha sa celá alebo z väčšej časti nachádza pod úrovňou terénu.

Pivnica môže byť umiestnená pod budovou alebo stáť samostatne. Pivnice sú vhodné  na uskladnenie potravín, prípadne nápojov (pivo, víno, medovina a i.), pretože sa v nich drží stála, pomerne nízka teplota. Používajú sa aj na uskladnenie materiálu, kuriva, zbytočných vecí a pod. Pri bombardovaní alebo počas prírodnej pohromy (tornádo) môžu slúžiť aj ako úkryt.

Podpivničenie obytného domu zvyčajne pomáha k udržaniu vnútornej teploty v zimnom období a často tiež obmedzuje vlhkosť muriva vo vyšších podlažiach.

## Iné projekty

## Zdroj

Kategória:Miestnosti
Konfiškácia

**Konfiškácia** (z latinského *confiscatio*) označuje na rozdiel od vyvlastnenia zabavenie majetku bez náhrady. 

## Príklady konfiškácie
# v právnom štáte:
#* Konfiškácie majetku získaného zločinným spôsobom (určuje súd v súlade s ústavou a zákony).
# za, dnes už v našich končinách výnimočných pomerov ešte nevzniknutého právneho štátu, v dobách prevratov, ozbrojených konfliktov, v právnom vákuu pred nimi a po nich, ako napr.:
#* pobielohorské konfiškácie po porážke českého stavovského povstania
#* v povojnovom ČSR: *„12/1945 Sb. [[Benešove dekréty|Dekrét prezidenta republiky zo dňa 21. júna 1945]] o konfiškácii a urýchlenom rozdelení poľnohospodárskeho majetku Nemcov, Maďarov, ako i zradcov a nepriateľov českého a slovenského národa“* (z dnešného hľadiska proti princípom právneho štátu pre uplatnenie kolektívnej viny).
# v diktatúrach, totalitách:
#* Konfiškácia v totalitných štátoch. Ľuďom alebo skupinám označeným za nepriateľov je zabavovaný majetok. Takto postihnutí sú spravidla zbavovaní i ďalších práv, ak ešte existujú – taktika „rozdeľ a panuj“ je režimom uplatňovaná k drobeniu spoločnosti na „menej bezprávnych“ a „viac bezprávnych“.

## Pozri aj
* znárodnenie

## Literatúra
* Knoz, Tomáš: Pobělohorské konfiskace. Moravský průběh, středoevropské souvislosti, obecné aspekty. Brno, Matice moravská a Masarykova univerzita 2006. ISBN 80-210-4130-7 (Masarykova univerzita : váz.). -- ISBN 80-86488-34-9 (Matice moravská : váz.)

## Zdroj

Kategória:Trestné právo
Czech Hockey Games 2008

**Czech Hockey Games 2008** bol hokejový turnaj, ktorý sa hral od 17. apríla 2008 - do 20. apríla 2008 v Liberci. Stretnutie Rusko - Fínsko sa odohralo v Moskve. Turnaj bol súčasťou Euro Hockey Tour 2008.

## Najlepší hráči podľa direktoriátu turnaja
*Milan Hnilička (Česko), Ilia Nikulin (Rusko), Danis Zaripov (Rusko)
 
## All-Star-Team
* Nebol nominovaný.

## Externé odkazy
* www.eht.cz

Kategória:Czech Hockey Games
Kategória:Euro Hockey Tour 2008
Kategória:Ľadový hokej v 2008
Hrianka (pokrm)

thumb|Hrianky a cesnak

**Hrianka** je krajec chleba dozlata usmažený na masti, stuženom rastlinnom tuku alebo rastlinnom oleji. Hrianka sa najčastejšie podáva solená a ľahko potretá cesnakom. Môže sa podávať aj s inými prílohami napr. tatárskym biftekom, vaječnou omeletou a pod.

Hriankovač je prístroj na výrobu hrianok, kde sa hrianka nesmaží na tuku, ale opeká sálavým teplom.

V chlebe pri premene na hrianku prebehne chemická zmena zvaná Maillardova reakcia. Cukry a škrob začínajú karamelizovať a menia farbu, až zuhoľnatejú.

## Referencie

Kategória:Jedlá
Kategória:Chlieb a pečivo
Christian Friedrich Freyer

**Christian Friedrich Freyer** (* 25. august 1794, Wassertrüdingen, Nemecko - † 11. november 1885, Augsburg, Nemecko) - patrí k významným nemeckým a celosvetovo renomovaným entomológom 19. storočia.

## Biografia
*Christian Friedrich Freyer* sa narodil v roku 1794 v nemeckom Wassertrüdingene. V roku 1820 sa presťahoval z rodiska do Augsburgu. Tu sa venoval hlavne svojej faunistickej práci a cca po ôsmich rokoch začína publikovať svoje významné práce.
V roku 1846 zakladá Freyer Naturhistorischen Vereins in Augsburg (dnes Naturwissenschaftlichen Vereins für Schwaben).

## Entomologické aktivity Ch. F. Freyera
Už ako dieťa sa zaujímal o motýle. Počas svojho života popísal ako prvý na svete cca 245 druhov motýľov. Z tohto počtu bolo asi 193 druhov, ktoré priraďujeme k nočným motýľom (*Heterocera*) a 52 druhov denných motýľov. Tieto popisy boli publikované prevažne v jeho práci: *Neuere Beiträge zur Schmetterlingskunde*.
Napísal aj svoje ďalšie významné faunistické dielo: *Die Falter um Augsburg*. Tu zistil a uviedol cca 1091 druhov motýľov.
Freyerov význam ako entomológa je medzinárodný a jednoznačne patrí k najvýznamnejším svetovým entomológom 19. storočia, lebo jeho práca a entomologické výsledky sú platné i v dnešnej dobe.
Jeho zbierky motýľov sa nachádzajú v Senckenbergovom múzeu.

## Bibliografia (čiastočná)
* 1828-1830: *Beiträge zur Geschichte europäischer Schmetterlinge mit Abbildungen nach der Natur*.
* 1833-1858: *Neuere Beiträge zur Schmetterlingskunde mit Abbildungen nach der Natur*.
* 1839: *Die schädlichsten Schmetterlinge Deutschlands für Forstmänner, Lehrer, Oekonomen, Gartenbesitzer und Volksschulen*.
* *Die Falter der Merian. Systematisch bestimmt und erläutert und mit Anmerkungen versehen von C. F. Freyer in Augsburg*.
* 1858: *Die Falter in der Umgebung des kgl. Lustschlosses Hohenschwangau*.
* 1860: *Die Falter um Augsburg*.

## Zdroje informácií o autorovi
* Dierl, W. & Hausmann, A. 1992: Sammlung Die Sektion Lepidoptera der Zoologischen Staatssammlung München.* Spixiana* Suppl. 17 101-107.
* Olivier, A.(2000): Christian Friedrich Freyer`s „Neuere Beiträge zur Schmetterlingskunde mit Abbildungen nach der Natur“: an analysis, with new data on ist publikation dates. Beitr. Ent. 50(2), p. 407 - 486.
* Pfeuffer, E.(2000): Zur Schmetterlingssammlung von Christian Friedrich Freyer (1794-1885) im Jura-Museum Eichstätt. Archaeopterix 18, p. 67 - 73.
* Von der Natur fasziniert ...   Frühe Augsburger Naturforscher und ihre Bilder (Jacob Hübner, Gottlieb Tobias Wilhelm, Christian Friedrich Freyer, Johann Friedrich Leu, Jakob Friedrich Caflisch, Andreas Wiedemann), herausgegeben von Eberhard Pfeuffer, Augsburg: Wißner-Verlag 2003, ISBN 978-3-89639-392-0
* Wulzinger (1887): Nekrolog. Christian Friedrich Freyer. Berichte des Naturhistorischen Vereins Augsburg 29, p. XLIII-XLVI..

Kategória:Nemeckí entomológovia
Kategória:Lepidopterológovia
Kategória:Narodenia v 1794
Kategória:Úmrtia v 1885
Next Contestant

„**Next Contestant**“ je skladba kanadskej rockovej skupiny Nickelback z ich piateho štúdiového albumu *[[All The Right Reasons]]* z roku 2005. Text piesne napísal Chad Kroeger, ktorý je tiež spoločne s Mikom Kroegerom a Ryanom Peakom aj skladateľom skladby.

Skladba má silný hardrockový zvuk založený na tažkých zvukoch gitár a to najmä v refréne. Je to jena z ťažších skladieb albumu. Skladba bola zložená oveľa skôr, prezentovaná bola už na koncertoch skupiny ešte pred vydaním albumu *[[Silver Side Up]]*. Jej staršia verzia bola tiež v limitovanej edícii albumu *[[The Long Road]]*. Počas nahrávania albumu *All The Right Reasons* bola nahraná jej nová verzia so silnejším, ale plynulejším zvukom gitár.

## Zostava
**Nickelback**
* Chad Kroeger - spev, sólová gitara
* Ryan Peake - rytmická gitara, sprievodný spev
* Mike Kroeger - basová gitara
* Daniel Adair - bicie, sprievodný spev

**Produkcia**
* Nagrywany: Február - September 2005 v štúdiu Mountain View Studios v Abbotsforde, (Britská Kolumbia)
* Hudobný producent: Chad Kroeger, Joe Moi
* Realizátor nahrania: Chad Kroeger, Joe Moi
* Mastering: Ted Jensen w "Sterling Sound" 
* Mix: Mike Shipley (skladby 3 a 6) v Shabby Road Studio City, Randy Staub (ostatok) v The Warehouse Studios vo Vancouveri
* Asistent zvukového inžiniera: Brian Wohlgemuth (skladby 3 a 6), Zach Blackstone
* Digitálna úprava: Joe Moi, Ryan Andersen  
* Koordinátor prác na albume: Kevin Zaruk

**Ostatní**
* Manažér: Bryan Coleman 
* Aranžovanie: Chad Kroeger, Ryan Peake, Mike Kroeger
* Text piesne: Chad Kroeger
* Fotografie: Richard Beland 
* Fotografie v štúdiu: Kevin Estrada 
* Hudobné vydavateľstvo: Roadrunner Records
* Myšlienka obalu: Nickelback

Kategória:Piesne z 2005
Kategória:Piesne z 2007
Kategória:Piesne skupiny Nickelback
Curtiss SB2C Helldiver

thumb|right|Prototyp Curtiss XSB2C Helldiver počas svojho prvého letu, 18. december 1940
[thumb|right|Curtiss SB2C-1 Helldiver  jednotky VB-17, ktorému sa po pristátí na lietadlovej lodi [USS Bunker Hill (CV-17)|USS ''Bunker Hill'' odtrhla zadná časť, 1943]]
thumb|right|Curtiss SB2C Helldiver

**Curtiss SB2C Helldiver** bol americký palubný strmhlavý bombardér z obdobia druhej svetovej vojny. Bol nástupcom lietadiel Douglas SBD Dauntless.

Prvý prototyp vzlietol už v roku 1940. Jeho výroba sa však oneskorila, a tak prvé sériové stroje začali byť bojovo používané až v roku 1943. Kladom Helldiverov bol silný motor a možnosť niesť väčšie množstvo bômb, jeho záporom boli problémy s ovládaním. Medzi pilotmi nebol obľúbený, vyslúžil si dokonca „preklad“ typového označenia SB2C ako „Son of a Bitch, 2nd Class“. Celkom bolo vyrobených 7 140 kusov.

Lietadlá SB2C Helldiver boli používané najmä v bojoch v Tichomorí, ale aj na iných bojiskách, kde pôsobili lietadlové lode USA a Veľkej Británie. Po druhej svetovej vojne boli nepotrebné lietadlá dodávané do mnohých štátov (napr. Francúzsko, Grécko, Taliansko, Portugalsko, Thajsko).

## Používatelia
*  Austrália
*  Francúzsko
*  Grécko
*  Taliansko
*  Portugalsko
*  Thajsko
*  Veľká Británia
*  Spojené štáty

## Špecifikácie (SB2C Helldiver)
### Technické údaje
* **Posádka:** 2
* **Dĺžka:** 11,20 m
* **Rozpätie:** 15,20 m
* **Výška:** 4,50 m
* **Plocha krídel:** 39,20 m² 
* **Hmotnosť prázdneho lietadla:** 4 588 kg
* **Vzletová hmotnosť:** 6 202 kg
* **Maximálna vzletová hmotnosť:** 7 600 kg
* **Pohonná jednotka:** 1 × dvojhviezdicový vzduchom chladený štrnásťvalec Wright R-2600 Cyclone s výkonom 1 400 kW

### Výkony
* **Maximálna rýchlosť:** 473 km/h
* **Dolet:** 1 900 km
* **Dostup:** 7 600 m
* **Stúpavosť:** 8,9 m/s

### Výzbroj
* 2× kanón kalibru 20 mm v krídlach
* 2× guľomet M1919 Browning kalibru 7,62 mm v strelisku na chrbte trupu
* 907 kg bômb (1× torpédo Mark 13-2 nesené v bombovnici alebo 2× bomba s hmotnosťou 227 kg na závesníkoch pod krídlami)

## Zdroj

## Iné projekty

Kategória:Bombardovacie lietadlá USA
Kategória:Lietadlá druhej svetovej vojny
SB2C Helldiver
Kategória:Palubné lietadlá USA
Kategória:Strmhlavé bombardovacie lietadlá
Ivan Horváth

**Ivan Horváth** môže byť:
* slovenský hudobný skladateľ, redaktor a dramaturg (* 1935), pozri Ivan Horváth (skladateľ)
* slovenský spisovateľ (1904  – 1960), pozri Ivan Horváth (spisovateľ) 
* slovenský futbalista, pozri Ivan Horváth (futbalista)

Horváth, Ivan